CELEX: 31988R1677
Language: el
Date: 1988-06-15 00:00:00
Title: Κανονισμός (ΕΟΚ) αριθ. 1677/88 της Επιτροπής της 15ης Ιουνίου 1988 που καθορίζει τους κανόνες ποιότητας για τα αγγούρια

Avis juridique important

|

31988R1677

Κανονισμός (ΕΟΚ) αριθ. 1677/88 της Επιτροπής της 15ης Ιουνίου 1988 που καθορίζει τους κανόνες ποιότητας για τα αγγούρια  

Επίσημη Εφημερίδα αριθ. L 150 της 16/06/1988 σ. 0021 - 0025 Φινλανδική ειδική έκδοση: Κεφάλαιο 3 τόμος 26 σ. 0207  Σουηδική ειδική έκδοση: Κεφάλαιο 3 τόμος 26 σ. 0207 

***** ΚΑΝΟΝΙΣΜΟΣ (ΕΟΚ) αριθ. 1677/88 ΤΗΣ ΕΠΙΤΡΟΠΗΣ  της 15ης Ιουνίου 1988  που καθορίζει τους κανόνες ποιότητας για τα αγγούρια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1117/88 (2), και ιδίως το άρθρο 2 παράγραφος 3,  Εκτιμώντας:  ότι ο κανονισμός 183/64/ΕΟΚ του Συμβουλίου (3) καθόρισε τους κανόνες ποιότητας για τα αγγούρια·  ότι σημειώθηκε εξέλιξη στην παραγωγή και το εμπόριο αυτών των προϊόντων, ιδίως όσον αφορά τις απαιτήσεις της χονδρικής πώλησης · ότι, ως εκ τούτου, οι κοινοί κανόνες ποιότητας για τα αγγούρια πρέπει να τροποποιηθούν για να ληφθούν υπόψη οι νέες απαιτήσεις·  ότι οι τροποποιήσεις αυτές συνεπάγονται την τροποποίηση της συμπληρωματικής κατηγορίας ποιότητας που καθορίζεται στον κανονισμό (ΕΟΚ) αριθ. 1194/69 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 79/88 (5) · ότι, για τον κανθορισμό της, πρέπει να ληφθεί υπόψη το οικονομικό συμφέρον που έχουν οι παραγωγοί από τα εν λόγω προϊόντα και η αναγκαιότητα να ικανοποιηθούν οι ανάγκες των καταναλωτών·  ότι οι κανόνες εφαρμόζονται σε όλα τα στάδια εμπορίας· ότι η μεταφορά σε μεγάλη απόσταση, η αποθεμετοποίηση ορισμένης διάρκειας ή οι διάφορες μετακινήσεις ενδέχεται να προκαλέσουν ορισμένες αλλοιώσεις που οφείλονται στη βιολογική εξέλιξη αυτών των προϊόντων ή στο γεγονός ότι φθείρονται σε μικρό ή μεγάλο βαθμό· ότι πρέπει, συνεπώς, να ληφθούν υπόψη αυτές οι αλοιώσεις κατά την εφαρμογή των κανόνων στα στάδια εμπορίας που ακολουθούν το στάδιο της αποστολής·  ότι, για λόγους σαφήνειας και ασφάλειας του δικαίου καθώς και για την διευκόλυνση των ενδιαφερομένων, πρέπει να παρουσιάζονται σε ένα ενιαίο κείμενο, οι κανόνες που τροποποιούνται κατ' αυτό τον τρόπο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανόνες ποιότητας σχετικά με τα αγγούρια που υπάγονται στις διακρίσεις ΣΟ 0707 00 11 και 0707 10 19 εμφαίνονται στο παράρτημα του παρόντος κανονισμού.  Οι κανόνες αυτοί εφαρμόζονται σε όλα τα στάδια της εμπορίας σύμφωνα με τους όρους που προβλέπονται στον κανονισμό (ΕΟΚ) αριθ. 1035/72.  Ωστόσο, στα στάδια που ακολουθούν το στάδιο αποστολής, τα προϊόντα μπορούν να παρουσιάζουν σε σχέση με τις προδιαγραφές των κανόνων ελαφρά μείωση της νωπότητας και του όγκου και ελαφρά αλλοίωση που οφείλεται στη βιολογική εξέλιξη ή στο γεγονός ότι φθείρονται σε μικρό ή μεγάλο βαθμό.  Άρθρο 2  Ο κανονισμός 183/64/ΕΟΚ τροποποιείται ως εξής:  - στο άρθρο 1 παράγραφος 2, η δεύτερη περίπτωση διαγράφεται,  - το παράρτημα Ι μέρος 2 διαγράφεται.  Άρθρο 3  Ο κανονισμός (ΕΟΚ) αριθ. 1194/69 τροποποιείται ως εξής:  - στο άρθρο 1 οι όροι «και αγγούρια» διαγράφονται,  - το παράρτημα VII διαγράφεται.  Άρθρο 4  Ο παρών κανονισμός αρχίζει να ισχύει την 1η Ιανουαρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 107 της 28. 4. 1988, σ. 1.  (3) ΕΕ αριθ. 192 της 25. 11. 1964, σ. 3217/64.  (4) ΕΕ αριθ. L 157 της 28. 6. 1969, σ. 1.  (5) ΕΕ αριθ. L 10 της 14. 1. 1988, σ. 8.  ΠΑΡΑΡΤΗΜΑ  ΚΑΝΟΝΑΣ ΠΟΙΟΤΗΤΑΣ ΓΙΑ ΤΑ ΑΓΓΟΥΡΙΑ  Ι. ΚΑΘΟΡΙΣΜΟΣ ΤΟΥ ΠΡΟΪΟΝΤΟΣ  Ο παρών κανόνας αναφέρεται στα αγγούρια, τα οποία είναι μασχαλιαίοι οφθαλμοί που φύονται στο κάθετο στέλεχος των ποικιλιών (cultivars) του Cucumis sativus L., που προορίζονται να διατεθούν στον καταναλωτή σε νωπή κατάσταση, εκτός από τα αγγούρια που προορίζονται για βιομηχανική μεταποίηση και τα αγγουράκια.  ΙΙ. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ  Ο κανόνας έχει σαν αντικείμενο των καθορισμό των ιδιοτήτων που πρέπει να παρουσιάζουν τα αγγούρια στο στάδιο της αποστολής τους.  Α. Ελάχιστα χαρακτηριστικά  Σε όλες τις κατηγορίες, λαμβάνοντας υπόψη τις ειδικές διατάξεις που προβλέπονται για κάθε κατηγορία, καθώς και τις αποδεκτές ανοχές, τα αγγούρια πρέπει να είναι:  - ολόκληρα,  - υγιή· αποκλείονται τα προϊόντα που έχουν προσβληθεί από σήψη ή έχουν υποστεί αλλοιώσεις σε βαθμό ώστε να καθίστανται ακατάλληλα για κατανάλωση,  - όψεως νωπής,  - σφικτά,  - καθαρά, απαλλαγμένα από διακρινόμενες ξένες ύλες,  - πρακτικά χωρίς παράσιτα,  - πρακτικά χωρίς φθορές που έχουν προκληθεί από παράσιτα,  - χωρίς πικρή γεύση (με την επιφύλαξη των ειδικών διατάξεων που προβλέπονται για την κατηγορία ΙΙ και ΙΙΙ στο κεφάλαιο « Ανοχές»),  - απαλλαγμένα από εξωτερική υγρασία πέραν της φυσιολογικής,  - απαλλαγμένα από ξένες οσμές ή/και γεύσεις.  Η κατάσταση των αγγουριών πρέπει να είναι τέτοια που να τους επιτρέπει:  - να αντέξουν στις συνθήκες μεταφοράς και μεταχειρίσεως,  και  - να φθάσουν στον τόπο προορισμού σε ικανοποιητική κατάσταση.  Β. Κατάταξη  Τα αγγούρια κατατάσσονται σε τέσσερις κατηγορίες που καθορίζονται κατωτέρω:  i) Κατηγορία «Extra»  Τα αγγούρια που κατατάσσονται στην κατηγορία αυτή πρέπει να είναι ανώτερης ποιότητος και να παρουσιάζουν όλα τα τυπικά χαρακτηριστικά της ποικιλίας. Πρέπει:  - να είναι καλά αναπτυγμένα,  - να είναι καλά σχηματισμένα και σχεδόν ίσια (ανώτερο ύψος καμπύλης 10 χιλιοστόμετρα για 10 εκατοστόμετρα μήκος αγγουριού),  - να έχουν καλό χρωματισμό, τυπικό της ποικιλίας,  - να μην έχουν ελαττώματα συμπεριλαμβανομένων και των κακών σχηματισμών, και ιδιαίτερα εκείνων που οφείλονται στην ανάπτυξη των σπόρων·  ii) Κατηγορία «Ι»  Τα αγγούρια που κατατάσσονται στην κατηγορία αυτή πρέπει να είναι καλής ποιότητος. Πρέπει:  - να έχουν ικανοποιητική ανάπτυξη,  - να είναι αρκετά καλά σχηματισμένα και σχεδόν ίσια (ανώτερο ύψος καμπύλης 10 χιλιοστόμετρα για 10 εκατοστόμετρα μήκος αγγουριού).  Τα κατωτέρω ελαττώματα γίνονται δεκτά:  - ελαφρά παραμόρφωση, με εξαίρεση αυτήν που οφείλεται στην ανάπτυξη των σπόρων,  - ελαφρό ελάττωμα χρωματισμού και ιδίως το ανοικτό χρώμα του μέρους του αγγουριού που βρισκόταν σε επαφή με το εδαφος κατά την ανάπτυξη,  - ελαφρά ελαττώματα του φλοιού που οφείλονται στο τρίψιμο, στη μεταχείριση ή στις χαμηλές θερμοκρασίες, με την επιφύλαξη ότι έχουν επουλωθεί και δεν εμποδίζουν τη συντήρηση του προϊόντος· iii) Κατηγορία «ΙΙ»  Η κατηγορία αυτή περιλαμβάνει τα αγγούρια που δεν είναι δυνατόν να ταξινομηθούν στις ανωτέρω κατηγορίες, αλλά ανταποκρίνονται στα κατωτέρω ελάχιστα χαρακτηριστικά. Μπορούν να παρουσιάζουν τα κατωτέρω ελαττώματα:  - παραμορφώσεις, εκτος από αυτές που οφείλονται σε μια προχωρημένη ανάπτυξη των σπόρων,  - ελαττώματα χρωματισμού που καλύπτουν μέχρι το ένα τρίτο της επιφάνειας (στην περίπτωση των αγγουριών σε θερμοκήπια, δεν γίνονται δεκτά σημαντικά ελαττώματα χρωματισμού στο εν λόγω μέρος),  - επουλωμένα σκασίματα,  - ελαφρές ζημιές που προκλήθηκαν από τρίψιμο ή από τη μεταχείριση, οι οποίες δεν εμποδίζουν σοβαρά τη συντήρηση του προϊόντος και την εμπορική του αξία.  Για τα ίσια και ελαφρώς κυρτά αγγούρια γίνονται δεκτά όλα τα ελαττώματα που αναφέρονται ανωτέρω.  Αντίθετα, τα κυρτά αγγούρια γίνονται δεκτά μόνο αν παρουσιάζουν ελαφρά ελαττώματα χρωματισμού, εξαιρουμένων όλων των άλλων ελαττωμάτων και παραμορφώσεων, εκτός από το κυρτό σχήμα.  Τα αγγούρια που είναι ελαφρά κυρτά μπορούν να έχουν ανώτερο ύψος καμπύλης 20 χιλιοστομέτρων για μήκος αγγουριού 10 εκατοστομέτρων.  Τα κυρτά αγγούρια μπορούν να έχουν ανώτερο ύψος καμπύλης και πρέπει να είναι συσκευασμένα χωριστά·  iv) Κατηγορία «ΙΙΙ» (1)  Η κατηγορία αυτή περιλαμβάνει τα αγγούρια που δεν είναι δυνατόν να υπαχθούν στις ανώτερες κατηγορίες, αλλά ανταποκρίνονται στα χαρακτηριστικά που προβλέπονται για την κατηγορία ΙΙ.  Εντούτοις, τα κυρτά αγγούρια είναι δανατόν να παρουσιάζουν ελαττώματα που γίνονται αποδεκτά στην κατηγορία ΙΙ όσον αφορά τα ίσια και τα ελαφρά κυρτά αγγούρια και πρέπει να είναι συσκευασμένα χωριστά.  ΙΙΙ. ΔΙΑΤΑΞΕΙΣ ΠΕΡΙ ΤΑΞΙΝΟΜΗΣΕΩΣ ΚΑΤΑ ΜΕΓΕΘΟΣ  Η ταξινόμηση κατά μέγεθος γίνεται κατά βάρος κατά μονάδα.  i) Το ελάχιστο βάρος των αγγουριών που καλλιεργούνται στο ύπαιθρο καθορίζεται σε 180 γραμμάρια.  Το ελάχιστο βάρος των αγγουριών που καλλιεργούνται σε θερμοκήπιο καθορίζεται σε 250 γραμμάρια·  ii) Τα αγγούρια που καλλιεργούνται σε θερμοκήπιο των κατηγοριών «Έξτρα» και «Ι», πρέπει, επιπλέον, να έχουν:  - ελάχιστο μήκος ίσο με 30 εκατοστόμετρα για εκείνα που ζυγίζουν τουλάχιστον 500 γραμμάρια,  - ελάχιστο μήκος ίσο με 25 εκατοστόμετρα για εκείνα που έχουν βάρος που περιλαμβάνεται μεταξύ 250 και 500 γραμμαρίων·  iii) Η ταξινόμιση κατά μέγεθος είναι υποχρεωτική για τα αγγούρια των κατηγοριών «Extra» και «Ι».  Η διαφορά βάρους μεταξύ του βαρύτερου και του ελαφρότερου κομματιού που περιέχονται στο ίδιο δέμα δεν θα πρέπει να υπερβαίνει τα:  - 100 γραμμάρια, όταν το ελαφρότερο κομμάτι ζυγίζει μεταξύ 180 και 400 γραμμάρια,  - 150 γραμμάρια, όταν το ελαφρότερο κομμάτι ζυγίζει τουλάχιστον 400 γραμμάρια.  iv) Οι παραπάνω διατάξεις δεν εφαρμόζονται στα «mini αγγούρια» .  IV. ΔΙΑΤΑΞΕΙΣ ΠΕΡΙ ΑΝΟΧΩΝ  Ανοχές ποιότητας και μεγέθους γίνονται δεκτές σε κάθε κιβώτιο για τα προϊόντα που δεν ανταποκρίνονται στις απαιτήσεις της αναγραφόμενης κατηγορίας.  Α. Ανοχή ποιότητος:  i) Κατηγορία «Extra»:  5 % κατ' αριθμό τεμαχίων που δεν ανταποκρίνονται στα χαρακτηριστικά της κατηγορίας, αλλά είναι σύμφωνα με αυτά της κατηγορίας Ι, ή γίνονται κατ' εξαίρεση δεκτά στης ανοχές της κατηγορίας αυτής·  ii) Κατηγορία «I»:  10 % κατ' αριθμό τεμαχίων που δεν ανταποκρίνονται στα χαρακτηριστικά της κατηγορίας, αλλά είναι σύμφωνα με αυτά της κατηγορίας ΙΙ, αλλά στα χαρακτηριστικά της κατηγορίας ΙΙ ή γίνονται κατ' εξαίρεση δεκτά στης ανοχές της κατηγορίας αυτής·  iii) Κατηγορία «II»:  10 % κατ' αριθμό τεμαχίων που δεν ανταποκρίνονται στα χαρακτηριστικά της κατηγορίας, ούτε στα ελάχιστα χαρακτηριστικά, εκτός από τα προϊόντα που έχουν προσβληθεί από σήψη ή έχουν υποστεί οποιαδήποτε άλλη αλλοίωση που τα καθιστά ακατάλληλα για κατανάλωση. Στα πλαίσια αυτών των ορίων ανοχής, ένα ανώτατο ποσοστό 2 %, κατ' αριθμό τεμαχίων, μπορεί να παρουσιάζει πικρή γεύση σε ένα μικρό ακραίο μέρος·  iv) Κατηγορία «ΙΙΙ»:  15 % κατ' αριθμό τεμαχίων που δεν ανταποκρίνονται στα χαρακτηριστικά της κατηγορίας, ούτε στα ελάχιστα χαρακτηριστικά, εκτός από τα προϊόντα που έχουν προσβληθεί από σήψη ή έχουν υποστεί οποιαδήποτε άλλη αλλοίωση που τα καθιστά ακατάλληλα για κατανάλωση. Στα πλαίσια αυτών των ορίων ανοχής, ένα ανώτατο ποσοστό 4 %, κατ' αριθμό τεμαχίων, μπορεί να παρουσιάζει πικρή γεύση σε ένα μικρό ακραίο μέρος·  Β. Ανοχές μεγέθους  Για όλες τις κατηγορίες: 10 % κατ' αριθμό αγγουριών, που δεν ανταποκρίνονται στους κανόνες που έχουν καθορισθεί για την ταξινόμηση κατά μέγεθος. Εντούτοις, η ανοχή αυτή αφορά μόνο τα προϊόντα των οποίων οι διαστάσεις και το βάρος απέχουν μόνο κατά 10 %, το ανώτερο, από τα καθοριζόμενα όρια.  V. ΔΙΑΤΑΞΕΙΣ ΠΕΡΙ ΠΑΡΟΥΣΙΑΣΕΩΣ  Α. Ομοιογένεια:  Το περιεχόμενο κάθε κιβωτίου πρέπει να είναι ομοιογενές και να περιλαμβάνει αποκλειστικά αγγούρια της αυτής καταγωγής, ποικιλίας, ποιότητος και μεγέθους (όσον αφορά το τελευταίο, εφόσον απαιτείται ταξινόμηση κατά μέγεθος).  Όσον αφορά τα αγγούρια που κατατάσσονται στην κατηγορία ΙΙΙ, η ομοιογένεια είναι δυνατόν να περιρισθεί στην καταγωγή και στον τύπο.  Το διακρινόμενο τμήμα του κιβωτίου πρέπει να είναι αντιπροσωπευτικό του συνόλου.  Β. Συσκευασία:  Τα αγγούρια πρέπει να συσκευάζονται κατά τρόπο ώστε να εξασφαλίζεται η επαρκής προστασία του προϊόντος.  Τα αγγούρια πρέπει να είναι αρκετά σφικτά κατά τη συσκευασία με τρόπο ώστε να αποφευχθεί κάθε ζημία κατά τη μεταφορά.  Τα υλικά που χρησιμοποιούνται στο εσωτερικό του κιβωτίου πρέπει να είναι νέα, καθαρά και τέτοια ώστε να μην είναι δυνατόν να προκληθούν εσωτερικές ή εξωτερικές αλλοιώσεις στα προϊόντα. Επιτρέπεται η χρησιμοποίηση υλικών με εμπορικές ενδείξεις, και ιδίως χαρτιών ή αυτοκόλλητων, με την προϋπόθεση όμως ότι η εκτύπωση ή η σήμανση γίνεται με μη τοξική μελάνη ή κόλλα.  Τα κιβώτια πρέπει να είναι απαλλαγμένα από κάθε ξένο σώμα.  VI. ΔΙΑΤΑΞΕΙΣ ΠΕΡΙ ΣΗΜΑΝΣΕΩΣ  Κάθε κιβώτιο πρέπει να φέρει στο εξωτερικό του, με στοιχεία συγκεντρωμένα στην ίδια πλευρά, ευανάγνωστα και ανεξίτηλα, και διακρινόμενα εξωτερικά, τις ακόλουθες ενδείξεις:  Α. Αναγνώριση  1.2 // Συσκευαστής  ή/και  αποστολέας   // Όνομα και διεύθυνση ή συμβολικό στοιχείο αναγνωρίσεως, εκδιδόμενο ή αναγνωρισμένο από επίσημη υπηρεσία  Β. Είδος του προϊόντος  Ανάλογα με την περίπτωση:  - «αγγούρια», όταν το περιεχόμενο του κιβωτίου δεν είναι ορατό εξωτερικά,  - «υπό κάλυψη», ενδεχομένως, ή οποιαδήποτε άλλη ισοδύναμη έκφραση,  - «αγγούρια του τύπου κοντός καρπός» ή «mini αγγούρια» κατά περίπτωση.  Γ. Καταγωγή του προϊόντος  Χώρα καταγωγής και, ενδεχομένως, ζώνη παραγωγής ή εθνική περιφερειακή ή τοπική ονομασία.  Δ. Εμπορικά χαρακτηριστικά  - κατηγορία ακολουθούμενη, εάν υπάρχει λόγος, για τις κατηγορίες ΙΙ και ΙΙΙ από τη μνεία «κυρτά αγγούρια»,  - μέγεθος (αν το προϊόν είναι ταξινομημένο κατά μέγεθος) που προσδιορίζεται από το ελάχιστο και το μέγιστο βάρος των αγγουριών,  - αριθμός κομματιών (προαιρετικό).  Ε. Επίσημο σήμα ελέγχου (προαιρετικό)  (1) Συμπληρωματική κατηγορία κατά την έννοια του άρθρου 2 παράγραφος 1 του κανονισμού (ΕΟΚ) αριθ. 1035/72. Η θέσπιση αυτής της κατηγορίας ποιότητος ή ορισμένων από τις προδιαγραφές της υπόκειται σε απόφαση που θα ληφθεί βάσει του άρθρου 4 παράγραφος 1 του ίδιου κανονισμού.